Diari Oficial de la Generalitat Valenciana


Sumari del DOGV 3167, del 22-01-1998 (1998/396)

RESOLUCIÓ de 14 de novembre de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Stella Maris.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3167

Data del DOGV
:   22-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/396


Data del document
:   14-11-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de data 14 de novembre de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Stella Maris. [1998/396]
  
Vista la sol·licitud de data 17 de juliol de 1997, que va entrar en aquest Registre el 9 de setembre de 1997, amb número de registre 48855, efectuada per la Sra. María-Cruz Asenjo Pérez, com a presidenta de la Fundación Stella Maris, en la que se sol·licitava la inscripció d'aquesta entitat en el Registre de Fundacions de la Comunitat Valenciana, en base als següents
  
Fets
  
Primer
  
Que per escriptura de data 6 de novembre de 1996, i amb nombre de protocol 1.208, atorgada davant el notari de l'Il·lustre Col·legi de València, Sr. Salvador Moratal Margarit, compareixen la Sra. Amparo Pujalte Beltrán, la Sra. María-Cruz Asenjo Pérez, la Sra. María-Luisa Fernández Asenjo, el Sr. Joaquín Gisbert Hidalgo i el Sr. Jorge Ferrer Santano i manifesten en aquest acte la voluntat de constituir la denominada "Fundación Stella Maris".
  
Detectats, pel Protectorat de Fundacions, certs errors en la redacció estatutària, i observades certes deficiències en la documentació presentada, aquells i aquestes van ser esmenats, mitjançant l'aportació dels documents requerits i escriptura de rectificació, atorgada per la Sra. Amparo Pujalte Beltrán, la Sra. María-Cruz Asenjo Pérez, la Sra. María-Luisa Fernández Asenjo, el Sr. Joaquín Gisbert Hidalgo i el Sr. Jorge Ferrer Santano, en representació de la Fundació, davant el notari de l'il·lustre Col·legi de València, Sr. José-Antonio de Otegui Tellería, en data 20 d'octubre de 1997 i número 1608 de protocol.
  
Segon
  
Segons l'article 6 dels Estatuts, l'objecte de la Fundació és l'atenció, tractament, rehabilitació, educació, creació de centres educacionals i ocupacionals, així com clubs de temps lliure per a discapacitats físics i psíquics, qualsevol que siga el seu grau i discapacitat i en especial per a l'atenció, en els termes anteriors, de persones afectades amb la síndrome de Down, als efectes de permetre'ls i ajudar-los en la seua plena integració soci laboral. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.
  
Segons l'article 7 dels estatuts, seran potencials beneficiaris de la Fundació els discapacitats físics i psíquics. La Fundació atorgarà amb criteris d'imparcialitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a tal efecte.
  
Tercer
  
La dotació inicial de la Fundació, segons consta en l'escriptura de constitució de data 6 de novembre de 1996 i de rectificació de data 20 d'octubre de 1997, és d'un milió cinc-centes mil pessetes (1.500.000 PTA), aportada de la següent manera:
  
Per la Sra. Amparo Pujalte Beltrán, sis-centes mil pessetes (600.000 PTA); per la Sra. María-Cruz Asenjo Pérez, sis-centes mil pessetes (600.000 PTA); per la Sra. María-Luisa Fernández Asenjo, cent mil pessetes (100.000 PTA); pel Sr. Joaquín Gisbert Hidalgo, cent mil pessetes (100.000 PTA), i el Sr. Jorge Ferrer Santano, cent mil pessetes (100.000 PTA).
  
La realitat d'aquestes aportacions dineràries es va acreditar mitjançant tres certificats de l'entitat de crèdit Bancaixa, incorporats a les citades escriptura de constitució i rectificació.
  
Quart
  
D'acord amb allò previst en l'estipulació III de l'Acta Fundacional i el títol tercer dels estatuts, el Patronat és l'òrgan de govern, representació i administració de la Fundació. El Patronat es compon d'un mínim de tres persones i màxim de cinc. El primer Patronat és nomenat pels fundadors en l'escriptura fundacional, amb caràcter vitalici.
  
El Patronat inicial queda format per les persones següents:
  
Presidenta: Sra. María-Cruz Asenjo Pérez.
  
Secretària: Sra. Amparo Pujalte Beltrán.
  
Tresorer: D. Jorge Ferrer Santano.
  
Vocals: Sra. María-Luisa Fernández Asenjo i el Sr. Joaquín Gisbert Hidalgo.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució arreplega en el títol I, capítol II, secció II, article 34, el dret de fundació para fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en aquest cas.
  
Tercer
  
Examinats els fins de la Fundació i la dotació, així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/1995 de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en les escriptures públiques de 6 de novembre de 1996 i de 20 d'octubre de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, pel que la Fundació pot ser reconeguda, tenint en compte el fi que persegueix segons l'article 6é dels seus Estatuts.
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a fundació la denominada Fundación Stella Maris en el Registre de Fundacions de la Comunitat Valenciana amb el número 281(V) i classificar-la com benefico-assistencial de previsió social. El seu domicili radicarà a València, plaça Francisco Montblanch, accés núm. 4.
  
Segon
  
Aprovar els estatuts que han de regir la Fundació, elevats a escriptura pública davant el notari de l'Il·lustre Col·legi de València, Sr. José-Antonio de Otegui Tellería, en data 20 d'octubre de 1997, i amb el número 4.608 de protocol.
  
Tercer
  
Aprovar el nomenament del primer Patronat, segons figura en l'antecedent quart de aquesta Resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò que s'ha disposat en el Decret 60/1995, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de novembre de 1997.- El director general d'Interior: José López Garrido